35. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 4459 της 20 Μαρτ./5 Απρ. 1976  (ΦΕΚ Β΄ 437) Περί συστάσεως Υπηρεσιακών και Πειθαρχικών Συμβουλίων παρά τω Εθνικώ Τυπογραφείω. Έχοντας υπ’ όψιν τας διατάξεις: 1.Των άρθρ. 1, 2 και 34 του Νόμ. 22/75 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.». 2.Των άρθρ. 2 και 5 του Ν.Δ. 216/74 «περί συστάσεως Υπουργείου Προεδρίας Κυβερνήσεως». 3.Του υπ’ αριθ. 890/75 Π.Δ/τος «περί Οργανώσεως και Λειτουργίας του Εθνικού Τυπογραφείου», αποφασίζομεν: Συνιστώμεν παρά τω Εθνικώ Τυπογραφείω τα κάτωθι Υπηρεσιακά και Πειθαρχικά Συμβούλια, αρμόδια προς κρίσιν των τακτικών υπαλλήλων της Υπηρεσίας ταύτης. 1.Πενταμελές Υπηρεσιακόν Συμβούλιον, αρμόδιον προς κρίσιν των επί βαθμοίς 5ω-2ω υπαλλήλων ως και δια την προαγωγήν εις τον 5ον βαθμόν των επί βαθμώ 6ω υπαλλήλων. Το Συμβούλιον τούτο συντίθεται εκ των κάτωθι μελών: α)Εξ ενός μέλους λαμβανομένου εκ των Αντιπροέδρων ή Συμβούλων του Ελεγκτικού Συνεδρίου ή του Νομικού Συμβουλίου του Κράτους ή Τακτικών Καθηγητών Ανωτάτης Σχολής. β)Εξ ενός μέλους λαμβανομένου εκ των εν ενεργεία ή μη Αντιπροέδρων ή Συμβούλων του Ελεγκτικού Συνεδρίου ή του Νομικού Συμβουλίου του Κράτους ή Τακτικών Καθηγητών Ανωτάτης Σχολής ή επιτίμων Συμβούλων του Α.Σ.Δ.Υ. γ)Εκ τριών επί 1ω ή επί 2ω βαθμώ μονίμων υπαλλήλων του Υπουργείου Προεδρίας Κυβερνήσεως και εν ελλείψει, ετέρας Δημοσίας Υπηρεσίας. 2.Τριμελές Υπηρεσιακόν Συμβούλιον αρμόδιον προς κρίσιν των επί βαθμώ 6ω και κατωτέροις υπαλλήλων. Το Συμβούλιον τούτο συντίθεται εκ των κάτωθι μελών: α)Εξ ενός μέλους λαμβανομένου εκ των εν ενεργεία ή μη Συμβούλων ή Παρέδρων του Ελεγκτικού Συνεδρίου ή του Νομικού Συμβουλίου του Κράτους ή Τακτικών Καθηγητών Ανωτάτης Σχολής ή επιτίμων Συμβούλων ή Παρέδρων του Α.Σ.Δ.Υ. β)Εκ δύο επί 1ω ή 2ω ή 3ω βαθμώ μονίμων υπαλλήλων του Υπουργείου Προεδρίας Κυβερνήσεως ή εν ελλείψει τούτων, επί 4ω ή 5ω βαθμώ του αυτού Υπουργείου. 3.Πενταμελές Πειθαρχικόν Συμβούλιον αρμόδιον προς κρίσιν των επί βαθμοίς 5ω-2ω υπαλλήλων και 4.Τριμελές Πειθαρχικόν Συμβούλιον αρμόδιον προς κρίσιν των επί βαθμώ 6ω και κατωτέροις υπαλλήλων. Το Πενταμελές και Τριμελές Πειθαρχικόν Συμβούλιον συντίθεται ως τα αντίστοιχα Υπηρεσιακά Συμβούλια, συμφώνως προς τας διατάξεις του άρθρ. 34 του Νόμ. 22/75. Εισήγησις-Γραμματεία Εις τα κατά τ’ ανωτέρω Συμβούλια εισηγείται ο Προϊστάμενος της Διευθύνσεως Διοικητικών και Οικονομικών Υποθέσεων ή ο δι’ αποφάσεως ημών οριζόμενος αναπληρωτής τούτου. Χρέη Γραμματέως εκτελεί μόνιμος υπάλληλος επί βαθμώ 6ω τουλάχιστον, οριζόμενος μετά του αναπληρωτού του δια της περί συγκροτήσεως των ως άνω Συμβουλίων Υπουργικής αποφάσεως. Η παρούσα δημοσιευθήτω δια της Εφημερίδος της Κυβερνήσεως. 